ÍAV hófu um miðjan apríl 2005 framkvæmdir við stækkun Lagarfossvirkjunar fyrir RARIK . Verkefnið felur í sér stækkun stöðvarhúss til norðurs , nýtt inntak norðan við það sem fyrir er og þrýstivatnsstokk á milli nýja inntaksins og stöðvarhúsviðbyggingar . Ennfremur rýmkun aðrennslisskurðar með tilheyrandi vatnsvarnarvirkjum og stíflugerð . Áætluð verklok eru í maí 2007 og munu að jafnaði 20 – 30 starfsmenn frá ÍAV vinna við stækkunina .